[UPDATE] สรุปผลประกอบการ KERRY ไตรมาสล่าสุด
เมื่อไม่กี่นาทีที่ผ่านมา บริษัท เคอรี่ เอ็กซ์เพรส (ประเทศไทย) จำกัด (มหาชน) หรือ KEX  ได้ประกาศผลประกอบการไตรมาสที่ 1 ปี 2564 ครอบคลุมช่วงที่ประเทศไทย เผชิญกับสถานการณ์โรคระบาด ซึ่งหลายคนก็น่าจะคาดการณ์กันว่าเป็นผลดี ต่อธุรกิจขนส่งพัสดุ  แต่ผลประกอบการของเคอรี่ เหมือนจะไม่ได้เป็นแบบนั้น เพราะทั้งรายได้และกำไรในไตรมาสที่ผ่านมากลับลดลง
13 พ.ค. 2564

[UPDATE] สรุปผลประกอบการ KERRY ไตรมาสล่าสุด
เมื่อไม่กี่นาทีที่ผ่านมา บริษัท เคอรี่ เอ็กซ์เพรส (ประเทศไทย) จำกัด (มหาชน) หรือ KEX 
ได้ประกาศผลประกอบการไตรมาสที่ 1 ปี 2564 ครอบคลุมช่วงที่ประเทศไทย
เผชิญกับสถานการณ์โรคระบาด ซึ่งหลายคนก็น่าจะคาดการณ์กันว่าเป็นผลดี
ต่อธุรกิจขนส่งพัสดุ
แต่ผลประกอบการของเคอรี่ เหมือนจะไม่ได้เป็นแบบนั้น
เพราะทั้งรายได้และกำไรในไตรมาสที่ผ่านมากลับลดลง
แล้วมันเป็นเพราะอะไร ? มาดูกัน
เรามาเริ่มกันที่ผลประกอบการบริษัท เคอรี่ เอ็กซ์เพรส (ประเทศไทย) จำกัด (มหาชน)
ไตรมาสที่ 1 ปี 2564
รายได้ 4,187 ล้านบาท ลดลง 13%
กำไร 303 ล้านบาท ลดลง 19%
โดยรายได้ของเคอรี่ แบ่งออกเป็น 3 กลุ่ม 
-ผู้บริโภคถึงผู้บริโภค (C2C) 51%
-ธุรกิจถึงผู้บริโภค (B2C) 47%
-ธุรกิจถึงธุรกิจ (B2B) 2%
นอกจากนี้ ยังมีรายละเอียดที่น่าสนใจก็คือ
เคอรี่ได้รายงานว่ามีรายได้จากค่าโฆษณาเพิ่มขึ้น 794%
เมื่อเทียบกับปีที่แล้วจากการร่วมมือกับพันธมิตรทางธุรกิจ 
และทางบริษัทก็ได้ระบุว่ารายได้จากกลุ่มนี้
จะกลายมาเป็นรายได้แหล่งใหม่ของบริษัทในอนาคต
ทั้งนี้ ทางบริษัทได้รายงานว่าจำนวนพัสดุที่จัดส่งโดยเคอรี่
เพิ่มขึ้นจากช่วงเวลาเดียวกันของปีก่อน 13%
ซึ่งส่วนหนึ่งก็คงเป็นผลมาจากการที่ธุรกิจอีคอมเมิร์ซที่เติบโต ในช่วงเวลาที่ผ่านมา
อย่างไรก็ตาม แม้ปริมาณการสั่งซื้อจะเพิ่มมากขึ้น 
แต่ในด้านมูลค่าและขนาดสินค้ากลับเล็กลง
เนื่องจากผู้บริโภคเองก็ได้รับผลกระทบจากโควิด 19 ทำให้ยังขาดความเชื่อมั่นและกำลังซื้อ
นอกจากนี้ เคอรี่ ยังได้ปรับราคา เพื่อจับกลุ่มตลาดการจัดส่งพัสดุราคาประหยัดมากขึ้นด้วย 
รวม ๆ แล้ว จึงส่งผลให้รายได้ต่อหน่วยพัสดุลดลง ในไตรมาสที่ผ่านมา
ในอีกมุมหนึ่งก็น่าจะเป็นเพราะการแข่งขันที่ดุเดือดระหว่างผู้ให้บริการขนส่ง
ที่แม้ว่า “ก้อนเค้ก” จะใหญ่ขึ้น จากตลาดช็อปปิงออนไลน์ที่เติบโต
แต่จำนวนของผู้เล่นที่เข้ามาแย่งชิงเค้กชิ้นนี้ ก็มีมากขึ้นตามไปด้วย
ลองสังเกตดูจากคนที่มากดกริ่งส่งของหน้าบ้านของเราก็ได้ 
ว่าตอนนี้ พนักงานขนส่งพัสดุ มีสารพัดสี ที่แม้แต่เราก็จำไม่ได้ ว่าเป็นของบริษัทอะไร..
Reference
-